GRAND ไฟเขียวปล่อยกู้2บ.ร่วมทุน”PF-Sumitomo” กว่า 900 ลบ. ร่วมมือพัฒนาอสังหาฯย่านเจริญนคร
GRAND ไฟเขียวปล่อยกู้ 2 บ.ร่วมทุน "PF-Sumitomo" กว่า 900 ลบ. ร่วมมือพัฒนาอสังหาฯย่านเจริญนคร
6 ก.ค. 2561

บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า ตามที่ที่ประชุมคณะกรรมการบริษัทครั้งที่ 6/2561 เมื่อวันที่ 4 ก.ค.61 ได้มีมติอนุมัติให้บริษัทเข้าร่วมทุนกับบริษัท แกรนด์ แอสเสท โฮเทลส์ แอนด์พรอพเพอร์ตี้ จำกัด (มหาชน) หรือ GRAND ซึ่งเป็นบริษัทย่อย และ Sumitomo Forestry Sinngapore Ltd. ซึ่งเป็นบริษัทในกลุ่ม Sumitomo Forestry Co.,Ltd. หรือ Sumitomo เพื่อจัดตั้งบริษัทร่วมทุนเพื่อลงทุนและพัฒนาโครงการอสังหาริมทรัพย์บริเวณถนนเจริญนครเพื่อจำหน่าย
ล่าสุด บริษัทได้จัดตั้งบริษัทร่วมทุนใหม่ คือ บริษัท แกรนด์ ริเวอร์ ฟอร์เรสท์ จำกัด โดยมีทุนจดทะเบียน 300,000 บาท แบ่งออกเป็นหุ้นสามัญจำนวน 3,000,000 บาท มูลค่าที่ตราไว้หุ้นละ 100 บาท
ขณะเดียวกันที่ประชุมคณะกรรมการ GRAND มีมตินุมัติให้บริษัทให้วงเงินกู้ยืมแก่บริษัท แกรนด์ ริเวอร์ ฟอร์เรส จำกัด (มหาชน) ในวงเงินไม่เกิน 900 ล้านบาท โดยเป็นการให้วงเงินกู้ยืมตามสัดส่วนการถือหุ้นของผู้ถือหุ้นแต่ละฝ่ายในบริษัทร่วมทุน เพื่อใช้ในการซื้อที่ดินและเป็นทุนหมุนเวียนของบริษัทร่วมทุน
อนึ่งโครงสร้างผู้ถือหุ้น ประกอบด้วย GRAND ถือหุ้น 42%, PF ถือหุ้น 9% และ Sumitomo ถือหุ้น 49%